open-index/open-wikipedia-markdown huggingface dataset:
টানেলের উপপাদ্য

**টানেলের উপপাদ্য** সংখ্যা তত্ত্বের আলোচনাধীন একটি বিষয় যা কংগ্রুয়েন্ট সংখ্যার সমস্যার একটি আংশিক সমাধান এবং বার্চ ও সুইনার্টন-ডায়ারের অনুমানের অধীনে এর একটি পূর্ণাঙ্গ সমাধান দেয়।

## কংগ্রুয়েন্ট সংখ্যার সমস্যা

কোন ধনাত্মক পূর্ণ সংখ্যা তিনটি বাহুর দৈর্ঘ্যই  মূলদ সংখ্যা এমন কোন সমকোণী ত্রিভুজের ক্ষেত্রফল কিনা তা নির্ণয় করার ব্যাপারটিই কংগ্রুয়েন্ট সংখ্যার সমস্যা নামে পরিচিত। টানেলের উপপাদ্য অতি সরল কয়েকটি ডায়োফ্যান্টাইন সমীকরণের পূর্ণাঙ্গ সমাধানের সংখ্যার সাথে এই সমস্যাটির সম্পর্ক স্থাপন করে।

## উপপাদ্য
বর্গ নয় বা বর্গ মুক্ত এমন একটি পূর্ণ সংখ্যা *n* এর ক্ষেত্রে একে নিম্নোক্তভাবে সংজ্ঞায়িত করা যাক
:\begin{align}
A_n & =  \#\{ (x,y,z) \in \mathbb{Z}^3 \mid n = 2x^2 + y^2 + 32z^2 \}, \\
B_n & =  \#\{ (x,y,z) \in \mathbb{Z}^3 \mid n = 2x^2 + y^2 + 8z^2 \}, \\
C_n & =  \#\{ (x,y,z) \in \mathbb{Z}^3 \mid n = 8x^2 + 2y^2 + 64z^2 \}, \\
D_n & =  \#\{ (x,y,z) \in \mathbb{Z}^3 \mid n = 8x^2 + 2y^2 + 16z^2 \}.
\end{align}

*n* কে একটি কংগ্রুয়েন্ট সংখ্যা বিবেচনা করা হলে টানেলের উপপাদ্যটি বলে যে, যদি *n* বিজোড় হয় তবে 2*A**n* = *B*n এবং যদি *n* জোড় সংখ্যা হয় তবে 2*C**n* = *D**n*। এর বিপরীতে, y^2 = x^3 - n^2x আকারের উপবৃত্তাকার বক্ররেখাসমূহের জন্য যদি বার্চ ও সুইনার্টন-ডায়ারের অনুমান সত্য হয় তাহলে *n* যে একটি কংগ্রুয়েন্ট সংখ্যা সেই উপসংহারে আসার জন্য এই সমতাগুলো যথেষ্ট।

## ইতিহাস
এই উপপাদ্যটির নাম মার্কিন সংখ্যা তত্ত্ববিদ জেরোল্ড বেটস টানেলের নামানুসারে নামকরণ করা হয়েছে। জেরোল্ড টানেল ১৯৮৩ সালে এটি প্রমাণ করেন।

## গুরুত্ব
টানেলের উপপাদ্যের গুরুত্ব এই যে, এই উপপাদ্যটি যে লক্ষণ বা ক্রাইটেরিয়া প্রদান করে তা একটি নির্দিষ্ট গণনার মাধ্যমে পরীক্ষণযোগ্য। উদাহরণস্বরূপ, একটি নির্দিষ্ট সংখ্যা *n* এর জন্য *A**n*,*B**n*,*C**n*,*D**n* সংখ্যাগুলোকে -\sqrt{n},\ldots,\sqrt{n} পাল্লার মধ্যে *x*,*y*,*z* এর সাহায্যে বিস্তারিতভাবে অনুসন্ধানের মাধ্যমে গণনা করা যেতে পারে।

## তথ্যসূত্র

* 
* 

বিষয়শ্রেণী:সংখ্যাতত্ত্বের উপপাদ্য
বিষয়শ্রেণী:ডায়োফ্যান্টাইন সমীকরণ
বাঞ্ছারামের বাগান

***বাঞ্ছারামের বাগান*** হল ১৯৮০ সালে মুক্তিপ্রাপ্ত তপন সিংহ পরিচালিত একটি চলচ্চিত্র। ছবির নামভূমিকায় অভিনয় করেন মনোজ মিত্র। তাঁরই *সাজানো বাগান* নাটক অবলম্বনে এই ছবিটি নির্মিত হয়। ছবিটি সমালোচকদের দ্বারা প্রশংসিত হয় এবং ১৯৮০ সালে শ্রেষ্ঠ চলচ্চিত্র, শ্রেষ্ঠ পরিচালক ও শ্রেষ্ঠ অভিনেতা বিভাগে ফিল্মফেয়ার পুরস্কার জয় করে।

ছবির কাহিনি এক বৃদ্ধ কৃষক বাঞ্ছারামের বাগানকে ঘিরে। বাগানটি দখল করতে গ্রামের জমিদার মরিয়া। কিন্তু জমিদারের নানা প্রকার কৌশল সত্ত্বেও বৃদ্ধ অসুস্থ বাঞ্ছারাম কোনও না কোনও উপায়ে সেই বাগানে বাস করতে থাকে এবং বাগানটি নিজের দখলে রাখতে সক্ষম হয়।

## তথ্যসূত্র

বিষয়শ্রেণী:ভারতীয় চলচ্চিত্র
বিষয়শ্রেণী:১৯৮০-এর চলচ্চিত্র
বিষয়শ্রেণী:তপন সিংহ পরিচালিত চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৮০-এর দশকের বাংলা ভাষার চলচ্চিত্র
বিষয়শ্রেণী:ভারতীয় নাট্য চলচ্চিত্র
মৌ এর বাড়ি

**মৌ এর বাড়ি** একটি বাংলা ভাষার  টেলিভিশন ধারাবাহিক, যা ২০২১ সালের ৩০শে আগস্ট থেকে কালার্স বাংলায় প্রতিদিন সন্ধ‍্যে ৬.৩০ টায় প্রচারিত হওয়া শুরু হয়েছে। সুরিন্দর ফিল্মস প্রযোজিত এতে অভিষেক বীর শর্মা ও অদ্রিজা রায় প্রধান ভূমিকায় অভিনয় করেছেন। এছাড়াও এতে সপ্তর্ষী রায়, কল‍্যানী মন্ডল, সুজন নীল মুখোপাধ্যায় অন্যান্য চরিত্রে অভিনয় করেছেন। এই ধারাবাহিকের প্রথম পর্বের কিছু অংশ দার্জিলিং এ শুটিং করা  হয়েছে।

## কাহিনী সংক্ষেপ
এটি একটি আকর্ষণীয় গল্পের উপর ভিত্তি করে তৈরি করা হয়েছে যা একটি বিষয়কে তুলে ধরে যে একটি মেয়ে তার পরিবারের বোঝা নয় । বিয়ের পরেও তারা পিতামাতার যত্ন নিতে পারে । যা প্রচলিত বিশ্বাস যে পুত্রের  পিতামাতার দেখাশোনা করা  কর্তব্যের থেকে আলাদা কথা বলে।

## অভিনয়ে

## তথ্যসূত্র

বিষয়শ্রেণী:কালার্স বাংলার মৌলিক অনুষ্ঠান
শফিকা হাবিবি

**শাফিকা হাবিবি** একজন আফগানিস্তানের সাংবাদিক, টেলিভিশন অ্যাঙ্কর, কর্মী এবং রাজনীতিবিদ। তিনি নারী সাংবাদিকদের সহায়তার জন্য এবং আফগানিস্তানের ভাইস প্রেসিডেন্ট পদে আবদুল রশিদ দস্তুমের সহচর হিসেবে ২০০৪ সালের প্রার্থিতার জন্য পরিচিত।

## ব্যক্তিগত জীবন
শফিকা হাবিবি একটি উচ্চ পটভূমির একজন আহমেদজাই পশতুন পরিবার থেকে এসেছেন। তার পরিবার লগার প্রদেশের হলেও তিনি কাবুলে বড় হয়েছেন। ১৯৬৬ সালে, হাবিবি কাবুল বিশ্ববিদ্যালয় থেকে সাংবাদিকতায় ডিগ্রি অর্জন করেন। তিনি মাহমুদ হাবিবিকে বিয়ে করেছেন, যিনি আফগানিস্তান সরকারের বিভিন্ন পদে কর্মরত ছিলেন। এই ভূমিকায় রাজা জহির শাহের তথ্যমন্ত্রী এবং রাষ্ট্রপতি মোহাম্মদ নজিবুল্লাহর অধীনে আফগান সেনেটের সভাপতি ছিলেন। ১৯৯২ সালে যখন মুজাহিদিনরা কাবুলের নিয়ন্ত্রণ নেয়, তখন তিনি এবং তার স্বামী কয়েক হাজার সহ আরো কয়েকজন মাজার-ই-শরীফে চলে যান। ২০০১ সালে যখন যুক্তরাষ্ট্র কাবুলে বোমা হামলা শুরু করে, তখন হাবিবি পাকিস্তানের পেশোয়ার শহরে পালিয়ে যান।

## সাংবাদিকতা, সক্রিয়তা এবং রাজনীতি
ডিগ্রি পাওয়ার পরপরই হাবিবি রেডিও আফগানিস্তানে কাজ শুরু করেন। তিনি টেলিভিশনে কবিতাও পড়েন। তিনি একজন টেলিভিশন অ্যাঙ্করও ছিলেন এবং মহিলা সাংবাদিক কেন্দ্রের প্রতিষ্ঠাতা ছিলেন। অক্টোবর ২০১৬ পর্যন্ত, হাবিবি আফগান মহিলা সাংবাদিক ইউনিয়নের প্রধান ছিলেন।

১৯৯৪ সালে, হাবিবী মহিলা সাংবাদিকদের সমর্থন করার জন্য মহিলা রেডিও এবং টেলিভিশন সম্প্রচার সংস্থা প্রতিষ্ঠা করেন। ১৯৯৬ সালে যখন তালিবান ক্ষমতায় আসে, তখন তাকে সংবাদ সম্প্রচার করতে বাধা দেওয়া হয়। তালেবান সরকারের পাঁচ বছরের সময়, তিনি "নৈপুণ্য স্কুল" সংগঠিত করেছিলেন, যেখানে মহিলারা হস্তশিল্প তৈরি করতে পারতেন যা পরে বিক্রি করা যেত। তিনি একটি আন্ডার গ্রাউন্ড নারী সংগঠনও প্রতিষ্ঠা করেছিলেন। আফগানিস্তানে তালেবানরা ক্ষমতা দখল করলেও হাবিবি গোপনে মেয়েদের জন্য একটি হোম স্কুল চালায়, যা সরকার থেকে গোপন রাখা হয়েছিল। ২০০১ সালে তালেবানকে উৎখাত করার পর, তিনি আফগান স্বাধীন মানবাধিকার কমিশনে কাজ করেছিলেন।

২০০৪ সালে আফগান সেনাবাহিনীর জেনারেল আবদুল রশিদ দস্তুমের সহচর হিসেবে হাবিবি আফগানিস্তানের ভাইস প্রেসিডেন্টের প্রার্থী ছিলেন। তিনি সেই বছরের প্রেসিডেন্ট নির্বাচনে অংশ নেওয়া মাত্র তিনজন নারীর একজন ছিলেন। হাবিবি বেসরকারি সংস্থা নিউ আফগানিস্তান উইমেন অ্যাসোসিয়েশনের পরিচালক, যা যৌন সহিংসতার ঘটনা তদন্ত করে। হাবিবী বলেছেন যে আফগান সরকার নারীদের প্রতি যৌন সহিংসতার ব্যাপারে উদাসীন, এবং এই ধরনের সহিংসতার হার বৃদ্ধির জন্য দায়ী।

## পুরস্কার এবং স্বীকৃতি
হাবিবি একজন মানবাধিকার প্রচারক এবং জনবুদ্ধিজীবী হিসেবে পরিচিত। ২০০২ সালে তিনি সাংবাদিকতা পুরস্কারে ইডা বি ওয়েলস সাহসিকতা পুরস্কার লাভ করেন। এছাড়াও ২০০২ সালে অলাভজনক সংস্থা উইমেন্স ইনিউজ হাবিবিকে "একবিংশ শতাব্দীর জন্য ২১ জন নেতা" হিসেবে মনোনীত করে, নারী অধিকার কভার করা সাংবাদিক হিসেবে তার কাজের জন্য এবং অন্যান্য নারী সাংবাদিকদের সংগঠিত করার জন্য। ২০০৫ সালে তিনি নোবেল শান্তি পুরস্কারের জন্য মনোনীত এক হাজার নারীর মধ্যে ছিলেন।

## তথ্যসূত্র
 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কাবুল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কাবুলের ব্যক্তি
বিষয়শ্রেণী:জীবিত ব্যক্তি
বিষয়শ্রেণী:আফগান রাজনীতিবিদ
বিষয়শ্রেণী:রাজনীতিতে আফগান নারী
বিষয়শ্রেণী:আফগান সাংবাদিক
বিষয়শ্রেণী:আফগান নারী অধিকার কর্মী
বিষয়শ্রেণী:১৯৪১-এ জন্ম
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
তানসু চিলের

**তানসু চিলের** ( *তান্‌সু চিল্ল্যার্‌*; জন্ম ২৪ মে ১৯৪৬) একজন তুর্কি একাডেমিক, অর্থনীতিবিদ এবং রাজনীতিবিদ যিনি ১৯৯৩ থেকে ১৯৯৬ পর্যন্ত ২২ তম তুরস্কের প্রধানমন্ত্রী হিসাবে দায়িত্ব পালন করেছিলেন। তিনি এখন পর্যন্ত তুরস্কের প্রথম এবং একমাত্র মহিলা প্রধানমন্ত্রী। ১৯৯৬ হতে ১৯৯৭ সালের মধ্যে তিনি ট্রু পাথ পার্টি এর নেত্রী হিসাবে তুরস্কের উপপ্রধানমন্ত্রী এবং পররাষ্ট্র মন্ত্রীর দায়িত্বে ছিলেন।

অর্থনীতি এর অধ্যাপক হিসাবে, ১৯১৯ সালে প্রধানমন্ত্রী সুলেমান দেমিরেল দ্বারা অর্থনীতি এর প্রতিমন্ত্রী নিযুক্ত হন। ১৯৯২ সালে যখন ডেমিরেল নির্বাচিত রাষ্ট্রপতি হিসাবে ছিলেন, তখন সিলার ট্রু পাথ পার্টির নেতা নির্বাচিত হন এবং প্রধানমন্ত্রী হিসেবে ডেমিরেলের স্থলাভিষিক্ত হন।

## জীবনী
### প্রারম্ভিক জীবন
চিলের ইস্তাম্বুলে জন্মগ্রহণ করেছিলেন; তাঁর বাবা প্রথমে একজন সাংবাদিক ছিলেন, তারপর ১৯৫০-এর দশকে বিলেসিক প্রদেশ এর তুর্কি গভর্নর ছিলেন। তানসু একমাত্র সন্তান এবং তিনি ইস্তাম্বুল আর্নভুটকি আমেরিকান কলেজ ফর গার্লস এ উচ্চ বিদ্যালয়ের শিক্ষা সমাপ্ত করার পর বোগাজিসি বিশ্ববিদ্যালয় এর অর্থনীতি বিভাগ থেকে স্নাতক হন। বোগাজিসি থেকে স্নাতক হওয়ার পর, তিনি যুক্তরাষ্ট্রে তাঁর পড়াশোনা চালিয়ে যান, যেখানে তিনি নিউ হ্যাম্পশায়ার এবং কানেকটিকাট বিশ্ববিদ্যালয় থেকে স্নাতক ডিগ্রি অর্জন করেন। তিনি নিউ হ্যাম্পশায়ার বিশ্ববিদ্যালয় হতে এম.এস. এবং কানেকটিকাট বিশ্ববিদ্যালয় থেকে পিএইচডি সম্পন্ন করেন। পরে তিনি ইয়েল বিশ্ববিদ্যালয় এ পোস্টডক্টরাল পড়াশোনা শেষ করেন।

চিলের ল্যাঙ্কাস্টার, পেনসিলভানিয়া এ অবস্থিত ফ্রাঙ্কলিন এবং মার্শাল কলেজ এ অর্থনীতি বিষয়ে শিক্ষকতা করেন। ১৯৭৮ সালে তিনি ইস্তাম্বুলের বোগাজিসি বিশ্ববিদ্যালয়ে প্রভাষক হন এবং ১৯৮৩ সালে তিনি একই প্রতিষ্ঠানের অধ্যাপক হিসাবে নিযুক্ত হন। তিনি বর্তমানে নিষ্ক্রিয় ইস্তাম্বুল ব্যাংক এও কোম্পানির প্রেসিডেন্ট হিসাবে ছিলেন।

### পরবর্তী জীবন
তিনি ২০০২ পর্যন্ত ডিওয়াইপি এর নেতা ছিলেন; নভেম্বর ২০০২ নির্বাচন পরাজয়ের পর, তিনি রাজনৈতিক জীবন থেকে অবসর নেন।

তানসু চিলের মহিলা বিশ্ব নেতাদের কাউন্সিল এর সদস্য, যা বর্তমান ও প্রাক্তন মহিলা রাষ্ট্রপতি ও প্রধানমন্ত্রীদের একটি আন্তর্জাতিক নেটওয়ার্ক, যার মিশন হচ্ছে গুরুত্বপূর্ণ বিষয়ে সম্মিলিত পদক্ষেপের জন্য বিশ্বব্যাপী সর্বোচ্চ স্তরের নারী নেতাদের একত্রিত করে নারী এবং ন্যায়সঙ্গত উন্নয়নে অব্দান রাখা।

## আরও দেখুন
* তুর্কি রাজনীতিতে নারী
* মুসলিম রাজনৈতিক নেত্রীগণ
* মুসলিম সংখ্যাগরিষ্ঠ রাষ্ট্রসমূহে নারীদের ভোটাধিকার লাভের সময়কাল

## তথ্যসূত্র

## বহিঃসংযোগ

* Biyografi.net - ''Biography of Tansu Çiller''
* Who is Who - *Biographies* : ''Prof. Dr. Tansu Çiller''

|-

|-

|-

বিষয়শ্রেণী:১৯৪৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর নারী শাসক
বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:তুরস্কের প্রধানমন্ত্রী
বিষয়শ্রেণী:তুরস্কের পররাষ্ট্রমন্ত্রী
বিষয়শ্রেণী:তুরস্কের উপ-প্রধানমন্ত্রী
বিষয়শ্রেণী:কানেটিকাট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নারী প্রধানমন্ত্রী
বিষয়শ্রেণী:তুরস্কের নারী মন্ত্রী
বিষয়শ্রেণী:নারী সরকার প্রধান
বিষয়শ্রেণী:২০শ শতাব্দীর নারী বিজ্ঞানী
বিষয়শ্রেণী:ইস্তাম্বুলের রাজনীতিবিদ
বিষয়শ্রেণী:বোগাজিসি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রবার্ট কলেজের প্রাক্তন শিক্ষার্থী
বিষয়শ্রেণী:২১শ শতাব্দীর তুর্কি নারী রাজনীতিবিদ
বিষয়শ্রেণী:ইউরোপের নারী প্রধানমন্ত্রী
মিতু খুরানা

**ডা. মিতু খুরানা** ছিলেন ভারতের দিল্লির একজন শিশু বিশেষজ্ঞ । তিনি ভারতে কন্যা ভ্রূণ হত্যার বিরুদ্ধে একজন কর্মী ছিলেন। তার মামলাটি সুপরিচিত হয়ে ওঠে যখন তিনি তার স্বামী এবং তার পরিবারের বিরুদ্ধে আল্ট্রাসাউন্ড ব্যবহার করার মাধ্যমে তার সম্মতি ছাড়াই তাদের সন্তানদের লিঙ্গ প্রকাশ করে তার গর্ভে থাকা দুই কন্যার গর্ভপাত করানোর জন্য চাপ দেওয়ার অভিযোগে এবং এই লিঙ্গ-নির্বাচনমূলক গর্ভপাত করতে অস্বীকার করার ফলে তার উপর করা গার্হস্থ্য সহিংসতার বিরুদ্ধে  অভিযোগে আইনগত ব্যবস্থা নেন । ২০২০ সালের মার্চ মাসে হৃদযন্ত্রের অস্ত্রোপচারের জটিলতায় তিনি মারা যান।। 

## জীবনী
খুরানা প্রথম মূলধারার মিডিয়া কভারেজে প্রবেশ করেন যখন তিনি ২০০৮ সালে তার প্রাক্তন স্বামী এবং তার পরিবারের বিরুদ্ধে যুগান্তকারী আইনি ব্যবস্থা গ্রহণ করেন।

খুরানা দাবি করেছিলেন যে তার তৎকালীন স্বামী ড. কমল খুরানার সাথে  তার সম্মতি ছাড়াই গর্ভাবস্থাতে  তার সন্তানদের লিঙ্গ নির্ণয় হয়েছিল। তারপর ২০০৫ সালের জানুয়ারি মাসে তার স্বামী ও তার পরিবার খুরানাকে পেটে ব্যথার জন্য দিল্লির জয়পুর গোল্ডেন হাসপাতালে নিয়ে যায়। সেখানে, তার স্বামী এবং তার পরিবার তার সম্মতি ছাড়াই আল্ট্রাসাউন্ডের ব্যবস্থা করার জন্য হাসপাতালের কর্মীদের সাথে কাজ করে বলে অভিযোগ। এটি পরে তার বিরুদ্ধে ব্যবহার করা হয়েছিল। তাকে তার ইচ্ছার বিরুদ্ধে লিঙ্গ-নির্বাচনমূলক গর্ভপাত করার জন্য চাপ দেওয়া হয়েছিল।

হাসপাতালে যাওয়ার পর, তার স্বামী এবং তার পরিবার তাকে গর্ভপাতের জন্য চাপ দিতে শুরু করে। "তারা আমাকে কিছু বলেনি, কিন্তু পরে এটা স্পষ্ট যে আমার স্বামী এবং আমার শ্বশুরবাড়ির লোকেরা জানতেন যে আমি কন্যা সন্তান গর্ভধারণ করেছি।" খুরানা বলেন, "এর পরে, তারা আমাকে কমপক্ষে একজনকে হত্যা করার জন্য চাপ দিতে  শুরু করে। তারা আমাকে বলেছিল যে আমরা দুটি মেয়েকে লালন-পালন করতে পারব না, আমরা তাদের বিয়ে দিতে পারব না।"  বাড়ি ফেরার পর, তিনি তার স্বামী এবং তার বাবা-মায়ের দ্বারা পারিবারিক নির্যাতনের মুখোমুখি হন। গর্ভাবস্থায় এক পর্যায়ে, তার স্বামী তাকে গর্ভপাতের জন্য সিঁড়ির একটি ফ্লাইট থেকে ধাক্কা দেয়। এর পরে, তিনি তাকে ওষুধ বা খাবার ছাড়াই একটি ঘরে আটকে রাখেন, যেখানে তিনি তখন মারাত্মক হতাশায় পড়ে যান।

অবশেষে, খুরানা তার স্বামী এবং তার পরিবার থেকে পালিয়ে যায় এবং তার বাবা-মায়ের সাথে বসবাস করতে থাকে। পরে তিনি তার যমজ কন্যাদের গর্ভাবস্থায় সাধারণ সময়ের দুই মাসের আগেই জন্ম দেন। 

হার্ট সার্জারিতে জটিলতার পর ২০২০ সালের মার্চ মাসে খুরানা মারা যান। 
## আরও দেখুন
* ইটস্‌ এ গার্ল: দ্য থ্রি ডেডলিয়েস্ট ওয়ার্ডস ইন দ্য ওয়ার্ল্ড

## তথ্যসূত্র

বিষয়শ্রেণী:ভারতে নারীর বিরুদ্ধে সহিংসতা
বিষয়শ্রেণী:জন্মের বছর অনুপস্থিত
বিষয়শ্রেণী:ভারতীয় নারী অধিকারকর্মী
বিষয়শ্রেণী:ভারতীয় নারীবাদী
বিষয়শ্রেণী:কন্যাশিশু হত্যা
বিষয়শ্রেণী:২০২০-এ মৃত্যু
মনসুরেহ বেহকিশ

**মনসুরেহ বেহকিশ** () একজন ইরানি মানবাধিকার কর্মী। তিনি ১৯৮৮ সালে ইরানের রাজনৈতিক বন্দীদের ফাঁসির দেওয়ার ফলে একসাথে পরিবারের ছয় সদস্যকে হারান। বেহকিশ সামাজিক ন্যায়বিচার গোষ্ঠী মাদার্স অ্যান্ড ফ্যামিলি অফ খাভারান এবং মাদারস অফ লালেহ পার্কের সক্রিয় সদস্য। এই দুটি সংগঠন রাজনৈতিকভাবে অনুপ্রাণিত হত্যাকাণ্ড, আটক এবং ইরানে গুম তথা জোরপূর্বক নিখোঁজ করা বিরুদ্ধে সচেতনতা বৃদ্ধি করে।

২০১৮ সালের ফেব্রুয়ারিতে, বেহকিশকে "রাষ্ট্রের বিরুদ্ধে অপপ্রচার" এবং "দেশের বিরুদ্ধে জোটবদ্ধতার" জন্য সাড়ে সাত বছরের কারাদণ্ড দেওয়া হয়েছিল। এই সাজা ২০১১ সাল থেকে "জাতীয় নিরাপত্তার ক্ষতি করার উদ্দেশ্যে একত্রিত এবং ষড়যন্ত্র" এবং "সিস্টেমের বিরুদ্ধে প্রচারণার" জন্য আগের সাড়ে চার বছরের কারাদণ্ডের সাথে যুক্ত করা হয়েছিল।

## সক্রিয়তা
বেহকিশ সামাজিক ন্যায়বিচার গোষ্ঠী মাদার্স অফ খাভারান এবং মাদার্স অফ লালে পার্ক (শোকাহত মাদার্স নামেও পরিচিত) এর একজন সক্রিয় এবং বিশিষ্ট সদস্য।
তিনি ঝুঁকিতে হিউম্যান রাইটস ডিফেন্ডারদের জন্য ২০১ ফ্রন্ট লাইন ডিফেন্ডার্স অ্যাওয়ার্ডের চূড়ান্ত প্রার্থী ছিলেন।

## গ্ৰেফতার ও মামলা
বেহকিশকে ২০১১ সালে গ্রেফতার করা হয়েছিল। ২৫ ডিসেম্বর, ২০১১ তারিখে তিনি "জাতীয় নিরাপত্তার ক্ষতি করার উদ্দেশ্য নিয়ে একত্রিত ও ষড়যন্ত্র" এবং "সিস্টেমের বিরুদ্ধে অপপ্রচার" করার জন্য সাড়ে চার বছরের বছরের সাজা পান।

তিনি ২০১৩ সালের আগস্টে রাষ্ট্রপতি হাসান রুহানিকে একটি খোলা চিঠি লিখেছিলেন, যাতে তিনি যে নির্যাতন এবং আইনি বিচারের সম্মুখীন হয়েছেন তার বর্ণনা দিয়েছেন।

২০১৬  সালের ১ সেপ্টেম্বর, তেহরানের ইমাম খোমেনি আন্তর্জাতিক বিমানবন্দরে আয়ারল্যান্ডে বসবাসরত তার মেয়ের সাথে দেখা করার জন্য একটি ফ্লাইটে ওঠার সময় তাকে আটকানো হয়। এই ঘটনার সময়, তার পাসপোর্ট বাজেয়াপ্ত করা হয় এবং তাকে তেহরানের এভিন কারাগারে শহীদ মোগাদ্দাস আদালতের সামনে হাজির হতে তলব করা হয়। ২৯ অক্টোবর, ২০১৬ তারিখে তাকে জানানো হয় যে তার বিরুদ্ধে "জাতীয় নিরাপত্তার বিরুদ্ধে অপরাধ করার জন্য একত্রিত হওয়া এবং মিলিত হওয়ার" এবং "সিস্টেমের বিরুদ্ধে প্রচারণা চালানো" এবং প্রায় এক বছর পরে, ২০১৮ সালের ফেব্রুয়ারিতে তাকে ৭.৫ বছরের কারাদণ্ড দেওয়া হয়। এর আগের ৪.৫ বছরের সাজার সাথে এটি যুক্ত করা হয়েছিল। হিউম্যান রাইটস ওয়াচ এবং অ্যামনেস্টি ইন্টারন্যাশনালসহ ২০টি মানবাধিকার সংগঠনের একটি জোট একটি বিবৃতি প্রকাশ করেছে, যেখানে ইরান সরকারের বিরুদ্ধে ১৯৮০-এর দশকের মৃত্যুদণ্ডের জন্য সত্য ও ন্যায়বিচার চেয়ে শান্তিপূর্ণভাবে ব্যক্তিদের উপর অত্যাচার করার অভিযোগ আনা হয়েছে; একটি বিবৃতি যাতে স্পষ্টভাবে বেহকিশ অন্তর্ভুক্ত ছিল। আরেকটি বিবৃতিতে, অ্যামনেস্টি ইন্টারন্যাশনাল দাবি করেছে যে বেহকিশের

*"সত্য ও ন্যায়বিচারের জন্য তার শান্তিপূর্ণ কার্যক্রম থেকে দোষী সাব্যস্ত হওয়া, যার মধ্যে অন্তর্ভুক্ত আছে তার বাড়িতে স্মারক সমাবেশ করা ; নিহতদের পরিবারের সাথে দেখা করা; খাভারানে ফুল নিয়ে যাওয়া (তেহরানের দক্ষিণে একটি নির্জন গণকবরস্থান), যেখানে তার দুই ভাইকে অচিহ্নিত কবরে সমাধিস্থ করা হয়েছে বলে মনে করা হয়; এবং ফেসবুক এবং অন্যান্য অনলাইন প্ল্যাটফর্মে ইরানের মানবাধিকার লঙ্ঘন সম্পর্কে পোস্ট করা"*।

অ্যামনেস্টি ইন্টারন্যাশনাল আরও ব্যাখ্যা করেছে যে বেহকিশকে একজন আইনজীবী ছাড়া জিজ্ঞাসাবাদ করা হয়েছিল এবং পরবর্তী বিচারে এক ঘণ্টারও কম সময় লেগেছিল।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ইরানি নারী অধিকার কর্মী
বিষয়শ্রেণী:ইরানি মানবাধিকার কর্মী
লেইলা জানা

**লেইলা জানা** (জন্ম ৩ মে ১৯৬১) তুরস্কের একজন কুর্দি রাজনীতিবিদ, যিনি তার রাজনৈতিক সক্রিয়তার জন্য দশ বছর কারাভোগ করেন, যাকে তুর্কি আদালত দেশের ঐক্যের বিরোধী বলে মনে করে। ইউরোপীয় পার্লামেন্ট তাকে ১৯৯৫ সালের সাখারভ পুরস্কারে ভূষিত করেছিল, কিন্তু এটি ২০০৪ সালে মুক্তি পাওয়ার পূর্বমুহূর্ত পর্যন্ত সংগ্রহ করতে পারেনি। তুরস্ক ও পার্শ্ববর্তী দেশগুলিতে কুর্দি জনগণের মানবাধিকারের জন্য শান্তিপূর্ণ সংগ্রামের কারণে কারাবন্দি হওয়ার জন্য রাফতো ফাউন্ডেশন কর্তৃক স্বীকৃত হওয়ার পর ১৯৯৪ সালে তিনি রাফতো পুরস্কারেও ভূষিত হন।

## পটভূমি
তিনি ১৯৬১ সালের মে মাসে তুরস্কের দক্ষিণ -পূর্বের দিয়ারবাকর প্রদেশের সিলভানে জন্মগ্রহণ করেন। যখন তার বয়স ১৪ বছর, তখন তিনি মেহেদি জানার সাথে বিবাহ বন্ধনে আবদ্ধ হন, যিনি সামরিক অভ্যুত্থান না হওয়া পর্যন্ত দিয়রবাকরের মেয়র ছিলেন এবং এর পরে রাজনৈতিক বন্দী ছিলেন।

## কর্মজীবন

### ১৯৯১ সালে সংসদে শপথ
জানা সোশ্যাল ডেমোক্রেটিক পিপলস পার্টির (এসএইচপি) পক্ষ থেকে ১৯৯১ সালে তুরস্কের গ্র্যান্ড ন্যাশনাল অ্যাসেম্বলিতে নির্বাচিত হন। তিনি শপথ নেওয়ার পর সংসদের মেঝেতে কুর্দি ভাষায় কথা বলার ফলে একটি বিতর্কের সৃষ্টি করেছিলেন, কারণ এটি অবৈধ কাজ বলে জানা গিয়েছিল। কুর্দি ভাষা, এমনকি ব্যক্তিগতভাবে কথা বললেও, তুরস্কে বহু বছর ধরে অবৈধ ছিল। শুধুমাত্র ১৯৯১ সালে, কুর্দি ভাষা অবশেষে বৈধতা লাভ করে, যদিও কুর্দি ভাষায় জনসম্মুখে কথা বলা অবৈধ ছিল, কিন্তু তিনি কুর্দি ভাষায় শপথ নিয়েছিলেন।

শুধু শপথের চূড়ান্ত বাক্যটি কুর্দি ভাষায় বলা হয়েছিল: "আমি এই শপথ গ্রহণ করি তুর্কি জনগণ এবং কুর্দি জনগণের মধ্যে ভ্রাতৃত্বের জন্য।" এর প্রতিক্রিয়ায় তুর্কি পার্লামেন্টে তাকে "বিচ্ছিন্নতাবাদী" ও "সন্ত্রাসী" বলে দায়ী করে তার গ্রেফতারের আহ্বান শোনা যায়।

যদিও জানার সংসদীয় অনাক্রম্যতা তাকে রক্ষা করেছিল, তিনি ডেমোক্রেসি পার্টিতে যোগ দেওয়ার পর, সেই দলটিকে নিষিদ্ধ করা হয়েছিল এবং তার অনাক্রম্যতা ছিনিয়ে নেওয়া হয়েছিল। ডেমোক্রেসি পার্টির চারজন এমপি (হাতিপ ডিকেল, সেলিম সাদাক, ও ওরহান ডোগান) সহ তাকে ১৯৯৪ সালের ডিসেম্বরে গ্রেপ্তার করা হয় দেশদ্রোহিতা ও সশস্ত্র কুর্দিস্তান ওয়ার্কার্স পার্টির (পিকেকে) সদস্যপদ এবং লাল, সবুজ, হলুদ রঙের পোশাক পরিধান কারার অভিযোগে অভিযুক্ত করা হয়। আদালতে রাষ্ট্রদ্রোহিতার অভিযোগ উত্থাপন করা হয়নি, এবং লেইলা পিকেকে-এর সঙ্গে যুক্ত থাকার কথা অস্বীকার করে; কিন্তু নির্যাতনের অভিযোগে অধীনে প্রাপ্ত সাক্ষীর বক্তব্যের উপর নির্ভর করে প্রসিকিউশন লেইলা ও অন্যদের ১৫ বছরের কারাদণ্ড দেওয়া হয়েছিল।

## তথ্যসূত্র

বিষয়শ্রেণী:শাখারভ পুরস্কার প্রাপক
বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:সংখ্যালঘু অধিকার কর্মী
বিষয়শ্রেণী:জীবিত ব্যক্তি
বিষয়শ্রেণী:কুর্দি সক্রিয়কর্মী
বিষয়শ্রেণী:১৯৬১-এ জন্ম
বিষয়শ্রেণী:তুর্কি কুর্দি রাজনীতিবিদ
বিষয়শ্রেণী:জনতা গণতান্ত্রিক দলের (তুরস্ক) রাজনীতিবিদ
বিষয়শ্রেণী:তুরস্কের বন্দী ও আটক
বিষয়শ্রেণী:২১শ শতাব্দীর তুর্কি নারী রাজনীতিবিদ
বিষয়শ্রেণী:কুর্দি নারী সক্রিয়কর্মী
বিষয়শ্রেণী:রাজনীতিতে কুর্দি নারী
বিষয়শ্রেণী:সরকারি পদ থেকে বহিষ্কৃত ব্যক্তি
বিষয়শ্রেণী:২০শ শতাব্দীর তুর্কি নারী রাজনীতিবিদ
এস্টার ফানুস

থাম্ব|এস্টার ফানুস

**এস্টার আখনৌখ ফানুস** বা **এস্টার ফানুস** হলেন এক জন মিশরীয় খ্রিস্টান নারীবাদী ছিল। তিনি একটি বিশিষ্ট কিবতীয় পরিবারের সদস্য ছিলেন, এছাড়াও এস্টার নিউ ওম্যান সোসাইটির একজন প্রতিষ্ঠাতা সদস্য ছিলেন এবং ১৯২০ সালে উইমেন্স ওয়াফড কেন্দ্রীয় কমিটি প্রতিষ্ঠা করতে সাহায্য করেছিলেন। তার ছেলে হানা ফাহমি উইসা তার সম্পর্কে তার পারিবারিক স্মৃতিচারণ *অ্যাসিয়াউট*-এ লিখেছেন। 

## জীবন
**ইস্টার ফাহমি উইসা** চিকিৎসক আখনৌখ ফানুস ও বালসাম উইসার কন্যা। তার পিতা-মাতার বাড়িতে আধিপত্য বিস্তারকারী জাতীয় ও ধর্মীয় পরিবেশ তার ব্যক্তিত্বের উপর বড় প্রভাব ফেলেছিল; সে অনুযায়ী তিনি তার পরিবারের মধ্যে উত্থাপিত ধারণা ও মতামত এবং তার বাবার লাইব্রেরিতে বিদ্যমান মূল্যবান বইয়ের মাধ্যমে স্বাধীনতা খুঁজে পেয়েছিলেন। তাদের পরিবারের একজন বন্ধু বিখ্যাত আইনজীবী মাকরাম ইবেদ যখন তাদের বাড়িতে গিয়েছিলেন, তখন এস্টার ফানুস জানতে পারেন যে সাদ জাঘলুল পাশা কিছু বন্ধুদের সাথে মিশর থেকে ব্রিটিশ শাসন আদেশ প্রত্যাহারের দাবিতে ইংল্যান্ড ভ্রমণের পরিকল্পনা করেন। এরপর তিনি ১৯১৯ সালের প্রথম দিকে ব্রিটিশ উপনিবেশবাদের বিরুদ্ধে বিদ্রোহের সিদ্ধান্ত নেন।

বিক্ষোভ যখন মিশরকে উত্তেজিত করে ও ব্রিটিশরা বিক্ষোভকারীদের গুলি করে, তখন দুঃখ অনুভব করে, এস্টার মার্কিন যুক্তরাষ্ট্রের প্রেসিডেন্ট উইলসনকে চিঠি লিখে বলেছিলেন: "এই যুদ্ধে চারজনকে লড়াইয়ের জন্য পাঠানো হয়েছিল" (সাদ জাঘলুল ও তার বন্ধুরা), "যদি এটি জরুরী হয়, তবে আমরা ৪ টি নিদর্শন মুক্ত করতে ৪ শত হতে পারে ৪ হাজার বা ৪ মিলিয়ন জনকে পাঠাতে পারি। এই সংখ্যার তিনগুণ আমাদের মাতৃভূমিতে ন্যায়বিচার প্রতিষ্ঠার জন্য লড়াই করছে। বয়স্করা তাদের শক্তিমত্তা ফিরে পায়, পুরুষরা সাহসী এবং মহিলারা কর্মঠ "

এস্টার সাফিয়া জাঘলুলের সাথে দেখা করতে কায়রো ভ্রমণ করেছিলেন, যিনি প্রেসিডেন্ট উইলসনকে উৎসর্গ করা বার্তায় তিনজন মহিলার স্বাক্ষরের প্রস্তাব করেছিলেন। এই বার্তায় স্বাক্ষর করতে এবং তাদের আপত্তি জমা দিতে শত শত মহিলা জড়ো হয়েছিল; তারপর তারা তাদের পতাকা উত্তোলন এবং স্লোগান দিতে একটি নারীবাদী বিক্ষোভে প্রদর্শিত করেন।

সন্তানদের মৃত্যুতে গভীরভাবে শোকাহত হওয়ার পর এবং অসুস্থতার কারণে গভীরভাবে ভোগান্তির পর, ইস্টার ফানুস ১৯৯০ সালের আগস্ট মাসে মারা যান। তিনি জাতীয় ঐক্যের উল্লেখযোগ্য প্রভাব রেখেছেন এবং মৃত্যুর আগ পর্যন্ত মিশরীয় মহিলাদের মুক্তির প্রচেষ্টা অব্যাহত রেখেছেন।

## তথ্যসূত্র

## বহিঃসংযোগ
* .
* Egyptian women make their mark.

বিষয়শ্রেণী:১৯৯০-এ মৃত্যু
বিষয়শ্রেণী:১৮৯৫-এ জন্ম
বিষয়শ্রেণী:মিশরীয় নারীবাদী
আব্দুল্লাহ ওজালান

থাম্ব|আব্দুল্লাহ ওজালান

**আব্দুল্লাহ ওজালান** একজন কুর্দি রাজনৈতিক বন্দী এবং কুর্দিস্তান ওয়ার্কার্স পার্টির (পিকেকে) প্রতিষ্ঠাতা সদস্য। **তিনি অপো**  (কুর্দি ভাষায় আবদুল্লাহ এবং "কাকা" উভয়ের জন্য সংক্ষিপ্ত) নামেও পরিচিত।

আব্দুল্লাহ ১৯৭৯ সাল থেকে ১৯৯৮ সাল পর্যন্ত সিরিয়ায় ছিলেন। তিনি ১৯৭৮ সালে পিকেকে প্রতিষ্ঠা করতে সাহায্য করেছিলেন এবং ১৯৪৮ সালের কুর্দি-তুর্কি সংঘর্ষে নেতৃত্ব দিয়েছিলেন। তিনি তার বেশিরভাগ নেতৃত্বের জন্য সিরিয়ায় ছিলেন, যা ১৯৯০-এর দশকের শেষ পর্যন্ত পিকেকে-এর মুক্ত অঞ্চল বা অভয়ারণ্য সরবরাহ করেছিল।

সিরিয়া ছাড়তে বাধ্য হওয়ার পর, আব্দুল্লাহকে ১৯৯৯ সালে নাইরোবিতে তুর্কি ন্যাশনাল ইন্টেলিজেন্স এজেন্সি (এমআইটি) (ইউএসএর সহায়তায়) অপহরণ করে তুরস্কে নিয়ে যায়, যেখানে তাকে তুর্কি দণ্ডবিধির সশস্ত্র সংগঠন গঠনের বিষয় অনুচ্ছেদ ১২৫-এর অধীনে মৃত্যুদণ্ড দেওয়া হয়। যখন তুরস্ক মৃত্যুদণ্ড বাতিল করে, তখন এই সাজা বাড়িয়ে যাবজ্জীবন কারাদণ্ডে রূপান্তরিত করা হয়। তিনি ১৯৯৯ সাল থেকে ২০০৯ সাল পর্যন্ত মারমারা সাগরের ইমরাল কারাগারে ছিলেন, যেখানে তিনি এখনও বন্দী। 

আব্দুল্লাহ ১৯৯৩ সালের কুর্দিস্তান ওয়ার্কার্স পার্টির যুদ্ধবিরতির পর থেকে সংঘাতের রাজনৈতিক সমাধানের পক্ষে মত দিয়েছেন। আব্দুল্লাহের কারাগারের বন্দী জীবন দীর্ঘ সময় ধরে অন্তরণের মধ্যে দোলায়িত ছিল, বন্দী অবস্থায় তাকে বাইরের বিশ্বের সাথে যোগাযোগের অনুমতি দেওয়া হয়নি, তবে তাকে দেখার অনুমতি দেওয়া হয়। তিনি তুর্কি সরকারের সাথে আলোচনায়ও জড়িত ছিলেন, যার ফলে ২০১৩ সালে অস্থায়ী কুর্দি-তুর্কি শান্তি প্রক্রিয়া শুরু হয়।

আব্দুল্লাহ কারাগার থেকে বেশ কয়েকটি বই প্রকাশ করেছেন। মহিলাদের বিজ্ঞান নামে পরিচিত জিনোলজি হল আব্দুল্লাহ দ্বারা সমর্থিত নারীবাদের একটি রূপ ও পরবর্তীকালে কুর্দিস্তান কমিউনিটিজ ইউনিয়নের (কেসিকে) একটি মৌলিক নীতি। গণতান্ত্রিক সংঘবদ্ধতার আব্দুল্লাহ দর্শন ২০১২ সালে সিরিয়ায় গঠিত একটি স্বায়ত্তশাসিত সরকার উত্তর ও পূর্ব সিরিয়ার স্বায়ত্তশাসিত প্রশাসনের রাজনৈতিক কাঠামোর উপর একটি শক্তিশালী প্রভাব ফেলেছে।

## প্রাথমিক জীবন ও শিক্ষা
আব্দুল্লাহ পূর্ব তুরস্কের শানলুরফা প্রদেশের হালফেতি গ্রামে জন্মগ্রহণ করেন। যদিও কিছু সূত্র, তার জন্ম তারিখ হিসাবে ১৯৪৮ সালের ৪ এপ্রিলকে নথিভুক্ত করে, ফলে তার জন্য কোন আনুষ্ঠানিক জন্ম নথি নেই এবং তিনি নিজেই দাবি করেন, যে তিনি কখন জন্মগ্রহণ করেছিলেন তা সঠিকভাবে জানেন না, অনুমান করা হয় যে তিনি ১৯৪৬ বা ১৯৪৭ সালে জন্মগ্রহণ করেন। তিনি পিতামাতার সাত সন্তানের মধ্যে সবচেয়ে বড়। 

## তথ্যসূত্র

বিষয়শ্রেণী:নারীবাদী পুরুষ
বিষয়শ্রেণী:জীবিত ব্যক্তি
বিষয়শ্রেণী:১৯৪৬-এ জন্ম
বিষয়শ্রেণী:উদ্ধৃতি শৈলীতে জার্মান ভাষার উৎস (de)
বিষয়শ্রেণী:উদ্ধৃতি শৈলীতে ইতালীয় ভাষার উৎস (it)
বিষয়শ্রেণী:১৯৪৯-এ জন্ম
বিষয়শ্রেণী:কুর্দি নারীবাদী
বিষয়শ্রেণী:তুর্কি বিপ্লবী
বিষয়শ্রেণী:কুর্দিস্তান ওয়ার্কার্স পার্টির সদস্য
বিষয়শ্রেণী:তুর্কি কুর্দি রাজনীতিবিদ
বিষয়শ্রেণী:ইস্তাম্বুল বিশ্ববিদ্যালয়ের আইন অনুষদের প্রাক্তন শিক্ষার্থী
বিষয়শ্রেণী:তুর্কি ভাষার লেখক
বিষয়শ্রেণী:প্রাক্তন মার্কসবাদী
বিষয়শ্রেণী:২১শ শতাব্দীর দার্শনিক
শেনাল সারাহান

**শেনাল সারাহান** (জন্ম: ১৭ ফেব্রুয়ারি ১৯৪৮) হচ্ছেন একজন তুর্কি আইনজীবী, নারীবাদী এবং মানবাধিকার কর্মী। তিনি ১৯৯৭ সালে রবার্ট এফ কেনেডি মানবাধিকার পুরস্কার জিতেছিলেন। এই পুরস্কারটি তিনি তার সহকর্মী অ্যাটর্নি সেজগিন তানরাকুলুর সাথে যৌথভাবে পেয়েছিলেন।  বছর এমন একজন ব্যক্তিকে একটি পুরস্কার দেওয়া হয় যার সাহসী সক্রিয়তা মানবাধিকার আন্দোলনের মূল কেন্দ্রবিন্দুতে এবং রবার্ট এফ কেনেডির দৃষ্টিভঙ্গি এবং উত্তরাধিকারের চেতনায় বিদ্যমান রয়েছে।

## জীবনী
শেনাল সারাহান ১৯৪৮ সালের ১৭ ফেব্রুয়ারি তারিখে জন্মগ্রহণ করেন। কর্মজীবনে তিনি মূলত একজন শিক্ষক হওয়ার ফলে তিনি মূলত তুর্কি শিক্ষক সমিতিতে সক্রিয় ছিলেন। ১৯৬৭ সালে তিনি শিক্ষক সমিতির নির্বাহী কমিটিতে যোগ দেন এবং এর সংবাদপত্রের জন্য ইউনিয়ন পন্থী নিবন্ধ লেখেন। ১৯৭১ সালে এই লেখার জন্য তাকে বাইশ বছরের কারাদণ্ড দেওয়া হয়। কিন্তু ১৯৭৪ সালে তুরস্কে সরকার পরিবর্তনের পর নতুন সরকারের নির্দেশে তাকে মুক্তি দেওয়া হয়। মুক্তির পর  তিনি আইন বিষয়ে অধ্যায়ন করা শুরু করেন। ১৯৭৬ সালে স্নাতক অর্জন করেন। তিনি মানবাধিকার মামলায় বিশেষজ্ঞ ছিলেন। তিনি বহু সংখ্যক সক্রিয় কর্মী এবং বুদ্ধিজীবীদের বিভিন্ন মামলা থেকে রক্ষা করেছিলেন। ১৯৮০ সালে, তিনি আবার তার সংবাদপত্রের লেখায় "রাষ্ট্রবিরোধী দৃষ্টিভঙ্গি সমর্থন" করার জন্য কারাগারে বন্দী হন। এই দফায় তিনি মাত্র পঁয়ত্রিশ দিন কারাবরণ করেন। 

১৯৮৬ সালে তিনি কনটেম্পোরারি লয়ার্স এসোসিয়েশন বা সমসাময়িক আইনজীবী সমিতি প্রতিষ্ঠা করেন এবং এর সভাপতি হন। দশ বছর পর, তিনি মহিলাদের অধিকারের জন্য প্রতিবাদ করার জন্য সমসাময়িক মহিলা সমিতি প্রতিষ্ঠা করেন। ১৯৯৮ সালে তুরস্কের একজন কেন্দ্রীয় মন্ত্রী ইলে সায়েগান একটি সাক্ষাৎকারে কুমারীত্ব পরীক্ষার প্রথাকে সমর্থন জানিয়ে বক্তব্য দেওয়ার ফলে শেনাল সারাহান তাকে পদত্যাগের আহ্বান জানান।

সারহান প্রধানমন্ত্রী রেজেপ তাইয়িপ এরদোয়ান সরকারের বেশ কয়েকটি প্রস্তাবের সক্রিয় বিরোধী ছিলেন। তিনি যুক্তি দিয়েছিলেন যে তারা নারীদের অধিকারের উপর আক্রমণ করেছে। তিনি ২০০৪ সালে ব্যভিচার বিরোধী আইনের বিরোধিতা করেছিলেন এবং উদ্বেগ প্রকাশ করে যে এটি প্রাথমিকভাবে মূলত মহিলাদের বিরুদ্ধে ব্যবহার করা হবে; ২০০৭ সালে তিনি তার দলের বিরুদ্ধে বিক্ষোভের নেতৃত্ব দিয়েছিলেন। তখন তিনি আশঙ্কা প্রকাশ করেছিলেন যে দলটি শরীয়া আইন প্রতিষ্ঠার চেষ্টা করবে। যদিও এসব পরিকল্পনা পরে বাতিল করা হয়েছিল। পরের বছর তিনি তুরস্কের বিশ্ববিদ্যালয়গুলোতে মাথার স্কার্ফ নিষিদ্ধ করার প্রতিবাদে প্রায় ৪০,০০০ লোকের একটি সমাবেশের আয়োজন করেন। তিনি রিপাবলিকান পিপলস পার্টি (সিএইচপি) নামক তুর্কি রাজনৈতিক দলের সদস্য।

২০১৮ সালের তুরস্কের সাধারণ নির্বাচনে তার দল রিপাবলিকান পিপলস পার্টি (সিএইচপি) তাকে প্রার্থী তালিকা থেকে অপসারণ করে।

## তথ্যসূত্র

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:১৯৪৮-এ জন্ম
বিষয়শ্রেণী:তুর্কি নারীবাদী
বিষয়শ্রেণী:জীবিত ব্যক্তি
বিষয়শ্রেণী:তুরস্কের বন্দী ও আটক
বিষয়শ্রেণী:প্রজাতন্ত্রী জনতা দলের (তুরস্ক) রাজনীতিবিদ
ইয়োসি বেইলিন

থাম্ব|ইয়োসি বেইলিন

ডাঃ **ইয়োসি বেইলিন** একজন ইসরায়েলি রাজনীতিবিদ ও পণ্ডিত, যিনি ইসরায়েল সরকারের একাধিক মন্ত্রী ও নেতৃত্বের পদে দায়িত্ব পালন করেছেন। তার রাজনৈতিক জীবনের বেশিরভাগ সময় লেবার পার্টির সাথে যুক্ত ছিলেন। তিনি মেরেতজ -ইয়াকাদ রাজনৈতিক দলের চেয়ারম্যান হিসেবেও দায়িত্ব পালন করেন। রাজনৈতিক জীবন থেকে অবসর নেওয়ার পর, ইয়োসি 'বিইলিংক' নামে একটি ব্যবসায়িক পরামর্শক প্রতিষ্ঠান প্রতিষ্ঠা করেন। তিনি ইসরায়েলি কাগজ *হারেটজ* ও *ইসরাইল হায়োম*-এ মতামত লিখেছেন।

ইয়োসি বেইলিন ১৯৯০-এর দশকে ইসরায়েল -ফিলিস্তিন শান্তি প্রক্রিয়ার একটি উল্লেখযোগ্য ব্যক্তিত্ব ছিলেন। তিনি ব্যাক-চ্যানেল আলোচনায় অংশ নিয়েছিলেন, যা অবশেষে ১৯৯৩ সালের অসলো চুক্তি গ্রহণের দিকে পরিচালিত করে, এটি ইসরায়েল-ফিলিস্তিন সংঘাতের অবসানের জন্য একটি কাঠামো চুক্তি। 

## জীবনী
ইয়োসি বেইলিন একটি উদার পরিবারে তেল আবিব শহরে বেড়ে ওঠেন। বার মিতজভা বয়সে, তিনি আরও কঠোরভাবে ধর্মীয় জীবন গ্রহণ করেছিলেন, যদিও তিনি ইয়ারমুলকে (ঐতিহ্যবাহী ইহুদি টুপি) পরিধান করতে পছন্দ করেননি। তিনি হার্জলিয়া জিমনেসিয়াম স্কুলে পড়াশোনা করেছেন। তিনি ইসরায়েল ডিফেন্স ফোর্সসে (আইডিএফ) সিগন্যাল কোরে দায়িত্ব পালন করেন এবং সিনাই ডিভিশনে সিনাইয়ে ছয় দিনের যুদ্ধে (১৯৬৭) অংশগ্রহণ করেন। ইয়ম কিপ্পুর যুদ্ধে (১৯৭৩) সেনা সদর দপ্তরে দায়িত্ব পালন করেন। যুদ্ধের আঘাত তার বিশ্বাসকে নাড়া দেয় এবং তিনি ধর্মীয় জীবনযাপন বন্ধ করে দেন।

### জনজীবন
*১৯৬৯ সালে বেইলিন ড্যাভার* পত্রিকার সাংবাদিক হিসেবে কর্মজীবন শুরু করেন এবং ১৯৭৭সালে লেবার পার্টির মুখপাত্র হিসেবে রাজনৈতিক অঙ্গনে প্রবেশ করেন। ১৯৪৮ সালে প্রধানমন্ত্রী শিমন পেরেসের নির্বাচনের পর তিনি মন্ত্রিপরিষদ সচিব হিসেবে দায়িত্ব পালন করেন এবং ১৯৮৬ সালে পররাষ্ট্র মন্ত্রণালয়ের পরিচালক হন। 

এই সময়কালে তিনি দক্ষিণ আফ্রিকার বর্ণবাদী শাসন থেকে ইসরায়েলকে দূরে রাখার কাজ করেন। ইয়োসি বেইলিন ১৯৮৮ সালে লেবার পার্টি কর্তৃক নেসেটে নির্বাচিত হন। তিনি ১৯৯০ সালে জাতীয় ঐক্য সরকারের বিলুপ্তি না হওয়া পর্যন্ত অর্থ উপমন্ত্রী হিসেবে নিযুক্ত ছিলেন।

ইয়োসি বেইলিন লেবার পার্টিতে থাকাকালীন সময়ে, ইয়ার হিরশফেল্ড ও রন পুন্ডকের সাথে ইকোনমিক কোঅপারেশন ফাউন্ডেশন (ইসিএফ) প্রতিষ্ঠা করেন।

তিনি ২০১৮ সাল থেকে ইসরায়েলের হিলেল ছাত্র সংগঠনের চেয়ারম্যানের দায়িত্বে রয়েছেন।

## অনার্স
তিনি ২০০৯ সালের নভেম্বর মাসে ইসরায়েলে নিযুক্ত ফরাসি রাষ্ট্রদূত কর্তৃক লেজিওঁ দনরে ভূষিত হন। একই বছর তিনি "ইতালিয়ান রিসার্চ ইনস্টিটিউট আর্কাইভিও ডিসারমো" কর্তৃক জারি করা *সাংবাদিকতার পুরস্কার গোল্ডেন ডোভস ফর পিস* লাভ করেন

## তথ্যসূত্র

বিষয়শ্রেণী:ধর্মনিরপেক্ষবাদী ইহুদি
বিষয়শ্রেণী:ইসরায়েলি শ্রমিক দলের রাজনীতিবিদ
বিষয়শ্রেণী:অ্যালাইনমেন্ট (ইসরায়েল) এর রাজনীতিবিদ
বিষয়শ্রেণী:লেজিওঁ দনর প্রাপক
বিষয়শ্রেণী:জীবিত ব্যক্তি
বিষয়শ্রেণী:১৯৪৮-এ জন্ম
বিষয়শ্রেণী:ইহুদি অজ্ঞেয়বাদী
বিষয়শ্রেণী:মেরেটজের নেতা
বিষয়শ্রেণী:তেল আবিব বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইসরায়েলের উপমন্ত্রী
বিষয়শ্রেণী:নেসেটের সদস্য ১৯৮৮-১৯৯২
বিষয়শ্রেণী:নেসেটের সদস্য ১৯৯২-১৯৯৬
বিষয়শ্রেণী:নেসেটের সদস্য ১৯৯৬-১৯৯৯
বিষয়শ্রেণী:নেসেটের সদস্য ১৯৯৯-২০০৩
বিষয়শ্রেণী:নেসেটের সদস্য ২০০৬-২০০৯
বিষয়শ্রেণী:ওয়ান ইসরায়েলের রাজনীতিবিদ
বিষয়শ্রেণী:ইসরায়েলের বিচারমন্ত্রী
বিষয়শ্রেণী:ইসরায়েলের ধর্মবিষয়ক মন্ত্রী
বিষয়শ্রেণী:মেরেটজের রাজনীতিবিদ
বিষয়শ্রেণী:পেতাহ তিকভার ব্যক্তি
বিষয়শ্রেণী:পোলিশ-ইহুদি বংশোদ্ভূত ইসরায়েলি ব্যক্তি
মিখাল হারেল

**মিখাল** **হারেল** **মোদাই** বা **মাইকেল হারেল**  (  ;জন্ম নাম: **হেরিসন** ; ১৯৩১- ২ মার্চ ২০১২), ছিলেন দ্বিতীয় মিস ইসরায়েল। এছাড়াও একজন নারী অধিকার কর্মী এবং উইমেনস ইন্টারন্যাশনাল জায়নিস্ট অর্গানাইজেশনের তিনজন আজীবন সম্মানিত প্রেসিডেন্টের একজন।

## জীবনী
মিচাল হেরিসন (পরবর্তীতে হারেল) ছিলেন সপ্তম প্রজন্মের জেরুজালেমাইট। তার পিতা মাতা জিপোরাহ সলোমন এবং ওশের স্যামুয়েল জেলম্যান। তিনি ইয়োল মোশে সলোমনের আত্মীয় ছিলেন। হারেল জেরুজালেমের এভেলিনা ডি রথসচাইল্ড স্কুল এবং ডেভিড ইয়েলিন কলেজ অফ এডুকেশনে পড়াশোনা করেছেন । দ্য ইহুদি ডেইলি ফরোয়ার্ড তাকে ১৯৪৮ সালে জেরুজালেম অবরোধের সময় ডেভিড শহরের একজন প্রবল রক্ষক হিসেবে বর্ণনা করেছিল।  হার'এল ১৯৫৩ সালে ইতজাক মোদাইকে বিয়ে করেন। একসাথে তাদের তিনটি সন্তান ছিল। তাদের বড় মেয়ে হেয়ারলা ২২ বছর বয়সে একটি অটোমোবাইল দুর্ঘটনায় মারা যায়। তার বাবা-মা আর্মি রেডিওতে একটি বার্ষিক স্মারক পুরস্কার প্রতিষ্ঠা করেন, যেখানে তিনি কাজ করতেন। একটি ছেলে বোয়াজ মোদাই ২০১০ থেকে ২০১৫ সাল পর্যন্ত আয়ারল্যান্ডে ইজরায়েলের রাষ্ট্রদূত হিসেবে দায়িত্ব পালন করেছেন। 

## ফ্যাশন ক্যারিয়ার
থাম্ব|224x224পিক্সেল| মিচাল হারেল তার স্বামী ইতজাক মোদাইয়ের সাথে
কিন্ডারগার্টেন শিক্ষক হিসেবে কাজ করার পর , তিনি মিস জেরুজালেম এবং তারপর মিস ইসরায়েলের খেতাব জিতে বিউটি কুইন হন।  প্রধানমন্ত্রী ডেভিড বেন-গুরিয়ন ইসরাইলের প্রতিনিধিদের হিব্রু নাম রাখতে চেয়েছিলেন, এবং তাই তিনি হেরিসন থেকে তার শেষ নাম পরিবর্তন করে হারেল রাখেন। তিনি ইসরায়েলের প্রতিনিধিত্ব করে বিশ্ব ভ্রমণ করেছিলেন। তিনি ইউনাইটেড ইহুদি আপিলের জন্য অর্থ সংগ্রহ করে দুই মাসের জন্য মার্কিন যুক্তরাষ্ট্র সফর করেছিলেন এবং নিউইয়র্ক সিটির মেয়রের মতো বিশিষ্ট ব্যক্তিদের সাথে দেখা করেছিলেন।  তিনি যেসব জায়গায় গিয়েছিলেন তার মধ্যে একটি হল লন্ডন এবং সেখানে তিনি তার ভবিষ্যতের স্বামী ইতজাক মোদাইয়ের সাথে দেখা করেন। ইতজাক একজন সামরিক অ্যাটাচি যিনি পরবর্তীতে ইসরায়েলের রাজনীতিতে প্রবেশ করেন এবং দেশের অর্থমন্ত্রী হন।

## সামাজিক সক্রিয়তা
১৯৬৮ সালে তিনি উইজো হার্জলিয়া পিতুয়াতে যোগ দেন এবং শীঘ্রই এর চেয়ারউইম্যান হন। তিনি সাম্প্রতিক অভিবাসীদের সাহায্য করার জন্য প্রতিষ্ঠানের প্রচেষ্টাকে কেন্দ্র করে। যারা অনেকেই ছিল দরিদ্র এবং হিব্রু বা ইজরায়েলের আমলাতন্ত্র সম্পর্কে ছিল জ্ঞানের অভাব। উত্তরোত্তর আরো দায়িত্বশীল পদ গ্রহণের পর, মোদাই ইজরায়েলের উইজো-এর সভাপতি নির্বাচিত হন। পার্শ্ববর্তী এলাকায় উইজো দল পরিদর্শন এবং সমর্থন করার পাশাপাশি, তিনি ১৯৮৩ সালে গার্হস্থ্য সহিংসতার সমস্যার প্রতিক্রিয়ায় ক্ষতিগ্রস্ত মহিলাদের জন্য আশ্রয়কেন্দ্র খোলা শুরু করার সিদ্ধান্ত নেন। উইজো'র যুব কর্মসূচী এবং সুবিধার জন্য আরও ভাল তহবিল সুরক্ষিত করার জন্য তিনি অর্থ ও শিক্ষা মন্ত্রণালয়কে লবি করেন। তিনি ১৯৯৬ সালে বিশ্ব উইজো'র চতুর্থ সভাপতি নির্বাচিত হন] এবং ২০০৪ সালে কাউন্সিল অফ উইমেন্স অর্গানাইজেশনের চেয়ার না হওয়া পর্যন্ত তিনি এই পদে ছিলেন।

মোদাই ছিলেন ওয়ার্ল্ড ইহুদি কংগ্রেসের সদস্য এবং ইহুদি এজেন্সির বোর্ড অব গভর্নরসে দায়িত্ব পালন করেছিলেন। তিনি তার স্বেচ্ছাসেবী নেতৃত্ব এবং অবদানের স্বীকৃতিস্বরূপ ১৯৯৯ সালে স্বেচ্ছাসেবকতার প্রধানমন্ত্রীর শিল্ড পেয়েছেন।  ২০০৪ সালে তাকে তেল আবিবের সম্মানিত নাগরিক হিসেবে ঘোষণা করা হয়। 

## প্রকাশিত রচনা

* "বিউটি কুইন্স ডায়েরি" (১৯৮৩)

## আরও দেখুন

* ইসরাইলের নারী

## তথ্যসূত্র

বিষয়শ্রেণী:ইসরায়েলি নারীবাদী
বিষয়শ্রেণী:২০১২-এ মৃত্যু
বিষয়শ্রেণী:১৯৩১-এ জন্ম
বিষয়শ্রেণী:ইসরায়েলি শিক্ষাবিদ
আনিসা রাওদা নাজ্জার

**আনিসা রাওদা নাজ্জার** (; ২৬ জুন ১৯১৩-১৪ জানুয়ারি ২০১৬) ছিলেন লেবাননের একজন নারীবাদী এবং নারী অধিকার কর্মী। তিনি ভিলেজ ওয়েলফেয়ার সোসাইটির (জাম'ইয়াত ইন'আশ আল-কারিয়া) সহ-প্রতিষ্ঠাতা এবং দীর্ঘদিনের নেত্রী ছিলেন।

## প্রাথমিক জীবন
আনিসা রাওদা (তার আসল নাম "রাউদা" বা "রাওদা" হিসাবেও দেখা যায়) বৈরুতে জন্মগ্রহণ করেছিলেন। তিনি জমিদার ও ফার্মাসিস্ট সেলিম আনিস রাওদা এবং জালফা আমিন নাজ্জারের কন্যা। তার ছোট বোন সালাউয়া রাওদা চৌকেয়ার একজন বিশিষ্ট চিত্রশিল্পী এবং ভাস্কর ছিলেন। 

তিনি বৈরুত কলেজ ফর উইমেন এবং আমেরিকান বৈরুত বিশ্ববিদ্যালয়ে শিক্ষা গ্রহণ করেন। সেখানে তিনি ১৯৩৬ সালে সমাজবিজ্ঞান এবং শিক্ষা বিভাগে পড়াশোনা শেষ করেন। 

## কর্মজীবন
নাজ্জারের সক্রিয়তা গ্রামীণ উন্নয়ন এবং মহিলাদের জীবনকে কেন্দ্র করে। তিনি গ্রামীণ পরিবারগুলিতে অ্যাক্সেসযোগ্য স্কুল এবং ক্লিনিক স্থাপনের জন্য কাজ করেছিলেন। 1953 সালে তিনি এবং ইভেলিন বুস্ট্রোস লেবাননের গ্রামীণ মহিলাদের জন্য সাক্ষরতা এবং অর্থনৈতিক সুযোগকে এগিয়ে নিতে গ্রাম কল্যাণ সমিতি প্রতিষ্ঠা করেন। তিনি সাক্ষরতা, শিশু যত্ন, পুষ্টি, স্বাস্থ্যবিধি এবং কৃষি বিষয়ে সমাজের ব্যবহারিক কর্মশালায় মহিলাদের উপস্থিত থাকার জন্য উৎসাহ হিসাবে "রুরাল ব্রেভেট" নামে একটি শংসাপত্র বা সার্টিফিকেট তৈরি করেছিলেন। সাহিত্য, রাজনীতি, সঙ্গীত এবং ধর্মের মতো বিস্তৃত বিষয়গুলিতে কিছু বিষয়বস্তু অন্তর্ভুক্ত করার জন্য প্রোগ্রামটি শীঘ্রই প্রসারিত হয়। তিনি ১৯৪৮ সাল থেকে লেবাননের নারী পরিষদের সম্পাদক এবং দ্রুজ এতিমখানার সাধারণ সম্পাদক হিসেবে দায়িত্ব পালন করেন; তিনি লেবাননের লিগ ফর গুড হাউসকিপিং প্রতিষ্ঠা করতে সহায়তা করেছিলেন। 

দ্বিতীয় বিশ্বযুদ্ধের সময় লেবাননের বাইরে পাঁচ বছর তিনি ইরাকের দুটি বালিকা বিদ্যালয়ের অধ্যক্ষ ছিলেন।  তিনি লেবাননের মহিলাদের প্রতিনিধিত্বকারী ইউনেস্কো ইভেন্ট সহ মহিলাদের উপর আন্তর্জাতিক সম্মেলনে নিয়মিত প্রতিনিধি ছিলেন। তিনি ১৯৮৫ সালে নাইরোবিতে মহিলাদের উপর তৃতীয় বিশ্ব সম্মেলন এবং ১৯৯৫ সালে বেইজিংয়ে মহিলাদের উপর চতুর্থ বিশ্ব সম্মেলনে অংশ নিয়েছিলেন।  তিনি ১৯৬১ সালে লেবাননের উইমেনস ইন্টারন্যাশনাল লিগ ফর পিস অ্যান্ড ফ্রিডমের চ্যাপ্টার প্রতিষ্ঠা করতে সাহায্য করেন এবং এবং ১৯৭৭ এবং ১৯৮৩ সালে আন্তর্জাতিক সংস্থার সহ-সভাপতি নির্বাচিত হন। 

২০১৪ সালে নাজ্জারের ১০০তম জন্মদিনের পরপরই একটি লেবাননের ডাকটিকিট জারি করা হয়, যেখানে নাজ্জারের মুখ এবং নাম রয়েছে। এছাড়াও তিনি দুইবার লেবানিজ অর্ডার অফ মেরিট পদক এবং লেবাননের আর্মি শিল্ড লাভ করেন। 

## ব্যক্তিগত জীবন
১৯৪৪ সালে তিনি কৃষিবিজ্ঞানী ফোয়াদ আমিন নাজ্জারকে বিয়ে করেন, যিনি ১৯৫৯ সালে কৃষি মন্ত্রী হন। তাদের তিনটি সন্তান ছিল, যাদের সবাই প্রাপ্তবয়স্ক অবস্থায় কৃষি প্রকৌশলী হয়েছিল। ১৯৯২ সালে ফুয়াদ গাড়ি দুর্ঘটনায় মারা গেলে তিনি বিধবা হন। ২০১৬ সালে যখন তিনি মারা যান তখন তার বয়স ছিল প্রায় ১০৩ বছর।

## তথ্যসূত্র
 

## বহিঃসংযোগ

* আনিসা রাওদা নাজ্জারের 2012 সালের একটি ছবি মন্ডানিটা ম্যাগাজিন থেকে সানা *রাওদা এবং মিমি বুস্ট্রোসের সাথে*

বিষয়শ্রেণী:২০১৬-এ মৃত্যু
বিষয়শ্রেণী:১৯১৩-এ জন্ম
বিষয়শ্রেণী:লেবাননের নারী সক্রিয়কর্মী
বিষয়শ্রেণী:লেবাননে নারী
বিষয়শ্রেণী:লেবানীয় সক্রিয়কর্মী
বিষয়শ্রেণী:লেবানীয় নারী সক্রিয়কর্মী
বিষয়শ্রেণী:বৈরুতের আমেরিকান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লেবানীয় নারীবাদী
ইরুমবু থিরাই

***ইরুমবু থিরাই*** () হলো ২০১৮ সালে মুক্তিপ্রাপ্ত তামিল ভাষার একটি অ্যাকশন থ্রিলার ধর্মী চলচ্চিত্র। এটি পরিচালনা করেন অভিষিক্ত পরিচালক পি.এস মিথরান। এতে অভিনয় করেন বিশাল, অর্জুন এবং সামান্থা আক্কিনেনি। এর সাউন্ডট্র‍্যাক সম্পাদনা করেন যুভান শংকর রাজা। এই চলচ্চিত্রটি বিশাল ফিল্ম ফ্যাক্টরি থেকে প্রযোজিত হয়। ২০১৬ সালে এর নির্মাণ কাজ শুরু হয়। গল্পে একজন আর্মি অফিসারকে হ্যাকারদের দ্বারা তার ব্যাংক একাউন্ট থেকে চুরি করা টাকা উদ্ধার করতে দেখা যায়। এটিকে বক্স অফিসে ব্লকবাস্টার ঘোষণা করা হয়।

এটি বিশ্বব্যাপী ১১ মে ২০১৮ সালে মুক্তি পায়। এটি সমালোচক এবং দর্শকদের থেকে ইতিবাচক সাড়া পায় বিশেষ করে বিশাল এবং অর্জুনের অভিনয়, চিত্রনাট্য এবং যুভান শংকরের সঙ্গীতের জন্য। এটি সিনেমা হল গুলো তে ১০০ দিন সফলভাবে চলে। এর একটি স্পিনঅফ চাকরা ১৯ ফেব্রুয়ারি ২০২১ সালে মুক্তি পায়।
## সারসংক্ষেপ
একজন মিলিটারি অফিসার তার বোনের বিয়ের জন্য নকল কাগজপত্র দিয়ে ব্যাংক থেকে টাকা লোন নেয়। কিন্তু সেই টাকা গুলো তার একাউন্ট থেকে চুরি হয়ে যায়, তাই সে হ্যাকার থেকে টাকা উদ্ধারের অভিযানে নেমে পড়ে।

## শ্রেষ্ঠাংশে

* বিশাল - মেজর কাথিরাভান
* অর্জুন - সত্যমুর্তি/ হোয়াইট ডেভিল/ ডার্ক এঞ্জেল
* সামান্থা আক্কিনেনি - ড. রথি দেবী একজন মনোবিদ এবং কাথির এর প্রেমিকা
* দিল্লি গণেশ - কাথির এর পিতা
* শ্রীজা রবি - কাথির এর মাতা
* রোবো শংকর - কাথির এর মামা
* দর্শনা রাজেন্দ্রান - কাথির এর বোন
* সুমন - এসিপি
* কবিথালায়া কৃষ্ণন - ব্যাংকের ম্যানেজার
* কালি ভেংকেট - গনাভেল রাজা
* বিবেক প্রসন্ন - লোন কালেকশন এজেন্ট
* ভিনসেণ্ট আশোকান - মন্ত্রী
* মধুসূদন রাও - একজন দুর্নীতিগ্রস্থ পুলিশ অফিসার
* জি. মারিমুথু - আশ্রমে মালিক

## মুক্তি
চলচ্চিত্রটি তেলুগু তে *অভিমান্যুডু* নামে ডাবিং করা হয় যেটি ১ জুন ২০১৮ সালে মুক্তি পায়। এটির হিন্দি ডাবিং ও মুক্তি পায় যেটি গোল্ডমাইন্স টেলিফিল্ম দ্বারা *রিটার্ণ অফ অভিমান্যু* নামে ২০১৯ সালে মুক্তি দেয়া হয়। এটির সম্প্রচার সত্ত্ব জি তামিল এর কাছে বিক্রি করা হয়। এটির একটি মালয়ালম ডাবিং ও আছে একই নামে।
## বক্স অফিস
চলচ্চিত্রটি ১৪.৫ কোটি বাজেটে নির্মাণ করা হয়। এবং এটি বিশ্বব্যাপী ১০৫ কোটি রুপি আয় করে একটি ব্লকবাস্টার হিট ছবিতে পরিণত হয়। এটি এখন পর্যন্ত বিশালের সর্বাধিক আয় করা চলচ্চিত্র।

## তথ্যসূত্র

বিষয়শ্রেণী:২০১৮-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০১০-এর দশকের তামিল ভাষার চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:প্রযুক্তি-রোমাঞ্চকর চলচ্চিত্র
বিষয়শ্রেণী:২০১৮-এর মারপিটধর্মী রোমাঞ্চকর চলচ্চিত্র
তৃতীয় বিশ্বে নারীবাদ ও জাতীয়তাবাদ

***তৃতীয় বিশ্বের নারীবাদ ও জাতীয়তাবাদ*** শ্রীলঙ্কার লেখক কুমারী জয়াবর্ধনের দ্বারা ১৯৮৬ সালে প্রকাশিত একটি বই। কুমারীর বইটিকে নারীবাদী ক্লাসিক হিসাবে বর্ণনা করা হয় এবং তৃতীয় বিশ্বের নারীবাদের প্রথম পাঠ্যপুস্তক হিসাবে আজ পর্যন্ত লিঙ্গ ও নারী গবেষণায় ব্যাপকভাবে ব্যবহৃত হয়েছে।

বইটিতে পুর্বের এগারোটি দেশ জুড়ে নারীবাদী, সমাজতান্ত্রিক ও রাজনৈতিক আন্দোলনের প্রথম সারিতে থাকা নারীদের সম্পর্কে গবেষণায়গুলি অনুসরণ করা হয়েছে: দেশগুলি হল মিশর, ইরান, তুরস্ক, ভারত, শ্রীলঙ্কা, চীন, জাপান, কোরিয়া, ফিলিপাইন, ভিয়েতনাম ও ইন্দোনেশিয়া,; সাম্রাজ্যবাদী শাসকগণ পূর্বের অঞ্চলকে পরাধীন করতে আগ্রহী এবং এই শাসন ব্যবস্থার দাসত্ব পরিকল্পনায় পরোক্ষ শোষণের দ্বারা প্রত্যক্ষ আক্রমণ ও শত্রুতার ইতিহাস তুলে ধরে। এই গবেষণায়গুলি ক্রমবর্ধমান জাতীয়তাবাদের পটভূমির বিপরীতে স্থাপন করা হয়েছে - নিজেদের উপনিবেশবাদীদের থেকে মুক্ত করার জন্য পূর্ব বিশ্বের মুক্তি সংগ্রাম, যা নারীবাদী ও জাতীয়তাবাদী আন্দোলনের মধ্যে মুক্তির জন্য একটি সাধারণ সংগ্রাম তৈরি করেছিল।

## পটভূমি ও প্রকাশনা
১৯৮০ এর দশকে, কুমারী নেদারল্যান্ডসের ইন্টারন্যাশনাল ইনস্টিটিউট অফ সোশ্যাল স্টাডিজ (আইএসএস) -এ ভিজিটিং স্কলার হিসেবে মহিলাদের জন্য শিক্ষণ সামগ্রীর ব্যবস্থা করছিলেন। সেই সময়, তিনি আইএসএস থেকে তার সহকর্মী মারিয়া মিসের সাথে *[https://books.google.com.au/books/about/Feminism_in_Europe.html?id=QpCIoAEACAAJ&redir_esc=y ইউরোপে নারীবাদ: লিবারেল ও সমাজতান্ত্রিক কৌশল]* নিয়ে কাজ করছিলেন।

কুমারী 'তৃতীয় বিশ্বের' নারীদের ঐতিহাসিক সংগ্রামের সমান্তরাল হিসাবের অভাব অনুভব করেছিলেন, তার মনে হয়েছিল - "আমাদের বিশ্বের অংশের মধ্যে একটি ফাঁক ছিল"। 

তিনি অ্যামস্টারডামে আন্তর্জাতিক আর্কাইভ ফর দ্য উইমেন্স মুভমেন্ট -এ পাওয়া গবেষণাটি তৃতীয় বিশ্বের মহিলাদের ইতিহাস সংক্রান্ত একটি পাণ্ডুলিপিতে সংকলিত করেছেন, যা  তিনি  হেগ ও ব্রাসেলসের ট্রেনের যাত্রায় লিখেছিলেন। পাণ্ডুলিপিটি প্রথম ১৯৮২  প্রকাশিত হয়েছিল এবং যখন কুমারী মূলত ছবি যোগ করতে চেয়েছিলেন, সেই সময় এটি একটি ছোট বই হিসাবে মুদ্রিত হয়েছিল এবং পরবর্তীকালে, আইএসএস-এ তার ছাত্ররা ব্যবহার করেছিল। পরবর্তীতে, এটি জেড বুকস গ্রহণ করে, যারা এটিকে ১৯৮৬ সালের ১লা মে একটি পেপারব্যাক ফরম্যাটে সম্প্রসারিত ও প্রকাশ করে। 

## বিন্যাস
বইটি পেপারব্যাক, হার্ডকভার, ই-বুক এবং একটি কিন্ডল সংস্করণে প্রকাশিত হয়েছে। 

## উত্তরাধিকার

*তৃতীয় বিশ্বে নারীবাদ ও জাতীয়তাবাদ* বইটি যুক্তরাজ্যের নারীবাদী ফোর্টনাইট পুরস্কার অর্জন করে এবং *মিস ম্যাগাজিন* কর্তৃক শীর্ষ ২০ টি নারীবাদী ক্লাসিকের একটি হিসেবে নির্বাচিত হয়েছে।

## তথ্যসূত্র

বিষয়শ্রেণী:নারীবাদ ও ইতিহাস
বিষয়শ্রেণী:এশিয়ায় নারী অধিকার
বিষয়শ্রেণী:মধ্যপ্রাচ্যে নারী অধিকার
ইকবাল বারাকা

**ইকবাল বারাকা** (জন্ম ১৯৪২) একজন মিশরীয় সাংবাদিক এবং মহিলা অধিকারকর্মী। তিনি দুই দশকেরও বেশি সময় ধরে *[[হাওয়া (ম্যাগাজিন)|হাওয়া]]* মহিলা ম্যাগাজিনের এডিটর ইন চিফ হিসাবে দায়িত্ব পালন করেন। বারাকা মিশরীয় এবং ইসলামী সমাজে মহিলাদের ভূমিকা অগ্রসর করার কাজের জন্য পরিচিত। তাকে "আরব বিশ্বের অন্যতম প্রভাবশালী নারীবাদী" হিসাবে বিবেচনা করা হয়।

## প্রাথমিক জীবন এবং শিক্ষা
বারাকা ১৯৪২ সালে মিশরের কায়রোতে জন্মগ্রহণ করেছিলেন। তিনি এল দাহের এলাকার একটি উদার, মধ্যবিত্ত পরিবারে বেড়ে ওঠেন, যেখানে পড়তে এবং শিক্ষা অর্জনে তাকে উত্সাহিত করা হয়েছিল।

তিনি ১৯৬২ সালে আলেকজান্দ্রিয়া বিশ্ববিদ্যালয় হতে ইংরেজিতে স্নাতক, এবং ১৯৭৯ সালে কায়রো বিশ্ববিদ্যালয় হতে আরবি সাহিত্যে দ্বিতীয় স্নাতক ডিগ্রি অর্জন করেন। কায়রোতে, তিনি কুরআন এবং হাদিস হতে নারীদের ভূমিকা নিয়ে পড়াশোনা করেছিলেন।

## কর্মজীবন
আলেকজান্দ্রিয়া বিশ্ববিদ্যালয় থেকে স্নাতক শেষ করার পরে, বারাকা বহুজাতিক সংস্থা ফিলিপসের জনসংযোগে কাজ করেছিলেন; এবং পরে তা ছেড়ে দোভাষী হিসাবে কাজ শুরু করেন। তারপরে তিনি কুয়েতে চলে আসেন এবং ইংরেজ শিক্ষক হিসাবে কাজ করেন।

মিশরে ফিরে এসে তিনি ইংরেজি ভাষার রেডিওতে সাংবাদিক হিসাবে কর্মজীবন শুরু করেন। তিনি তারপর *সাবাহ এল খায়ের* (*সুপ্রভাত*) ম্যাগাজিনের সম্পাদক হিসাবে কাজ করতে শুরু করেন, যা রোজ আল-ইউসুফ গ্রুপের সাথে যুক্ত একটি ম্যাগাজিন। এই পদে, তিনি প্রায়শই ইসলামী চিন্তাবিদদের সাথে মানবাধিকার এবং ইসলামে নারীর ভূমিকা নিয়ে লড়াই করেন।

১৯৯৩ সালে তিনি *[[হাওয়া (ম্যাগাজিন)|হাওয়া]]* মহিলা ম্যাগাজিনের এডিটর ইন চিফ হিসাবে মনোনীত হন। তার লক্ষ্য ছিল রক্ষণশীল পত্রিকাটিকে নতুনরূপে রূপান্তরিত করা, যা আগে কীভাবে একজন ভালো গৃহিণী হতে হবে সেসব বিষয় নিয়ে কাজ করছিল, রূপান্তরিত হয়ে রাজনীতি, মানবাধিকার এবং প্রভাবশালী মহিলাদের নিবন্ধের উত্সে পরিণত হয়েছিল।

তার বেশ কয়েকটি গল্প ও উপন্যাস টেলিভিশন প্রোগ্রামে রূপান্তরিত হয়েছে। তিনি ২০০০ সাল থেকে টেলিভিশনের জন্য স্ক্রিপ্টও লিখেছেন।

বারাকা মিশরের পিইএন ক্লাবের প্রেসিডেন্ট এবং পিইএন ইন্টারন্যাশনালের মহিলা কমিটির সভাপতি হিসাবে দায়িত্ব পালন করেছেন। তিনি মিশরীয় মহিলা চলচ্চিত্র নির্মাতাদের সমিতিও প্রতিষ্ঠা করেন।

## স্বীকৃতি
বারাকা ২০০৪ সালে মিশরের রাষ্ট্রীয় পুরস্কার লাভ করেন। ২০০৭ সালে, তিনি মত প্রকাশের স্বাধীনতার জন্য অক্সফাম নোবিব/পেন পুরস্কার পেয়েছিলেন।

## নির্বাচিত কাজ

### কল্পকাহিনী
* *ফ্রেন্ডস ফরএভার* (১৯৭০)
* *ডন ফর দ্যা ফার্স্ট টাইম* (১৯৭৫)
* *লায়লা এন্ড দ্যা আননোন* (১৯8০)
* *Fishing in the Sea of Illusions* (১৯8১)
* *Crocodile of the Lake* (১৯8৩)
* *Whenever Spring Returns* (১৯8৫)
* *An Incident of Rape* (১৯৯৩, stories)
* *Diaries of a Working Woman* (১৯৯৩)

## তথ্যসূত্র

বিষয়শ্রেণী:১৯৪২-এ জন্ম
বিষয়শ্রেণী:মিশরীয় নারীবাদী
বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মুসলিম লেখক
বিষয়শ্রেণী:জীবিত ব্যক্তি
বিষয়শ্রেণী:মিশরীয় নারী অধিকার কর্মী
বিষয়শ্রেণী:আলেকজান্দ্রিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মিশরীয় নারী সাংবাদিক
অ্যাগনেস ডি সিলভা

**অ্যাগনেস ম্যারিয়ন ডি সিলভা** (জন্ম নাম: **নেল**; ১৮৮৫ - ১৯৬১) ছিলেন একটি প্রগতিশীল সমাজের শ্রীলঙ্কার মহিলা কর্মী, যিনি ১৯৩০-এর দশকে শ্রীলঙ্কায় নারীদের এবং বিশেষ করে প্রাপ্তবয়স্কদের ভোটাধিকার বা ভোটাধিকার সম্পর্কিত বিষয়গুলির পথিকৃৎ ছিলেন। তিনি শ্রীলঙ্কার উইমেন্স ফ্র্যাঞ্চাইজি ইউনিয়ন প্রতিষ্ঠায় গুরুত্বপূর্ণ ভূমিকা পালন করেন।  

## জীবনী
অ্যাগনেস ডি সিলভা ১৮৮৫ সালে কলম্বোতে জন্মগ্রহণ করেন। তিনি ছিলেন বুরগার খ্রিস্টান অভিজাত পরিবারের পল নেলের একমাত্র কন্যা। তিনি ক্যান্ডি প্রদেশের একজন প্রকৌশলী ছিলেন। তিনি জর্জ ই ডি সিলভাকে বিয়ে করেন, যিনি একজন সিংহল বৌদ্ধ, পেশায় একজন আইনজীবী যিনি সামাজিক ও রাজনৈতিক বিষয়ে তার উদার দৃষ্টিভঙ্গির জন্য পরিচিত ছিলেন এবং যিনি মহিলাদের ভোটাধিকারের কারণকে আরও এগিয়ে নিয়ে গিয়েছিলেন। তিনি নাচ এবং সঙ্গীতের অনেক পার্টিতে অ্যাগনেসকে প্রলুব্ধ করেছিলেন এবং ১৯০৮ সালে একটি দুর্দান্ত উদযাপনে তাকে বিয়ে করেছিলেন। তাদের দুই কন্যা অনিল ডি সিলভা এবং মিনেট ডি সিলভা এবং এক ছেলে ফ্রেডরিক ডি সিলভা ছিলেন।

তৎকালীন ব্রিটিশ শাসিত সিলনে নারী ভোটাধিকার আন্দোলনের প্রচারণায় (বর্তমানে স্বাধীনতার পর শ্রীলঙ্কা নামে পরিচিত) ডি সিলভা মহিলা ফ্র্যাঞ্চাইজি ইউনিয়নের সচিব হিসেবে কাজ করেন যা ১৯২৭ সালে সামাজিকভাবে উচ্চতর নারীদের যারা ক্যারিয়ার ভিত্তিক পেশা অনুসরণ করেছিলেন তাদের সমন্বয়ে প্রতিষ্ঠিত হয়েছিল। সেই সময় তার মাসি উইনফ্রেড নেল একজন নেতৃস্থানীয় চিকিৎসা চিকিৎসক ছিলেন। তিনি মহিলাদের জন্য ভোটাধিকার পেতে সক্রিয়তা অনুসরণ করেন, ফ্র্যাঞ্চাইজি ইউনিয়নের মহিলা সদস্যদের একটি সংগঠিত প্রতিনিধিদলের নেতৃত্ব দেন। ১৯২৮ সালের ডোনফমারে কমিশন অন সাংবিধানিক সংস্কারে তাদের মামলা উপস্থাপন করার জন্য যা তৎকালীন ব্রিটিশ সরকার গঠন করেছিল। অ্যাগনেস কমিশনের সামনে সাক্ষ্য দিয়েছিলেন যে শ্রীলঙ্কার ভারতীয় তামিল মহিলাদেরও ভোট দেওয়ার অধিকার থাকা উচিত। প্রাথমিকভাবে কমিশন ত্রিশ বছরের বেশি বয়সী মহিলাদের ভোটাধিকার প্রদানে সম্মত হয়েছিল। তিনি আবার তার স্বামীর সাথে ব্রিটেনে কেবল শ্রীলঙ্কার নারীদের ভোটাধিকারের জন্য নয়, অন্যান্য সংস্কারের জন্যও তিনি ভূমিকা পালন করেন। যে সংস্কারগুলি গৃহীত হয়েছিল তা ১৯৩১ সালে কার্যকর হওয়া একটি নতুন সংবিধানের অংশ হয়ে ওঠে।  নতুন সংবিধান কার্যকর হওয়ার পর প্রাপ্তবয়স্কদের ভোটাধিকার ২১ বছরের বেশি বয়সী মহিলাদের শিক্ষাগত মর্যাদা নির্বিশেষে ভোট দেওয়ার জন্য সম্প্রসারিত করা হয়। এরপর তিনি সাধারণ নির্বাচনে প্রতিদ্বন্দ্বিতা করেন এবং সার্বজনীন ভোটাধিকার বিষয়ে গালাগেগারা নির্বাচনী এলাকা থেকে লেবার পার্টির প্রতিনিধিত্ব করেন কিন্তু নির্বাচিত হতে ব্যর্থ হন। তিনি লেবার পার্টির নির্বাহী কমিটির সদস্য ছিলেন।  তিনি তার স্বামী জর্জ এবং অ্যাগনেস ডি সিলভার সাথে ব্রিটিশ শাসন থেকে শ্রীলঙ্কার স্বাধীনতার জন্য কাজ করেন যা ১৯৪৮ সালে কার্যকর হয়।

## তথ্যসূত্র

 

; গ্রন্থপঞ্জি

* 
* 
* 

বিষয়শ্রেণী:ক্যান্ডির ব্যক্তিত্ব
বিষয়শ্রেণী:ভোটাধিকার কর্মী
বিষয়শ্রেণী:১৯৬১-এ মৃত্যু
বিষয়শ্রেণী:১৮৮৫-এ জন্ম
বিষয়শ্রেণী:ডি সিলভা পরিবার
হাইম ওরন

হাইম "জুমেস" ওরন একজন ইসরায়েলি রাজনীতিবিদ ও সাবেক কৃষিমন্ত্রী। তিনি রাজনৈতিক দল মেরেৎজের প্রধান ছিলেন, যার জন্য তিনি কনেসেটের সদস্য হিসেবে দায়িত্ব পালন করেছিলেন।

## জীবনী
হাইম গিভাতায়িম শহরের জন্মগ্রহণ করেন এবং রামাত গানে বেড়ে ওঠেন। তার বাবা-মা দ্বিতীয় বিশ্বযুদ্ধের আগে পোল্যান্ড থেকে চলে এসেছিলেন। তার বাবা একজন টেক্সটাইল শ্রমিক এবং মা একজন গৃহিণী ছিলেন। তার ডাকনাম "জামুস" (জল মহিষ) ও পরে, "জুমেস" (সিকামোর ফল) ছিল।

হাইম বিমানপোতে বাহিত নাহাল ইউনিটের সাথে ইসরায়েলের প্রতিরক্ষা বাহিনীতে কাজ করেছিলেন। তার সামরিক চাকরির সময়, তিনি ও তার স্ত্রী নিলি লাহভের কিবুৎজে যোগদান করেন, যেখানে তিনি উচ্চ বিদ্যালয়ে শিক্ষকতা করতেন এবং কিবুৎজ অর্থনীতির বিভিন্ন শাখায় (হাঁস, মাঠের ফসল, সসেজ কারখানা, প্লাস্টিক কারখানা) কাজ করতেন। তিনি কিবুৎজ কমিটির সদস্য ছিলেন এবং নির্বাহী সচিব হিসেবে দায়িত্ব পালন করেন। তিনি ১৯৬৮ সালে হাশোমার হাটজাইর আন্দোলনের সম্পাদক হন। তিনি দুবার কিবুৎজ আর্টজির জাতীয় সম্পাদক ছিলেন। 

হাইম পাঁচ সন্তানের পিতা - ইরিত, উরি, ইয়ানিভ, আসফ ও ওডেড। ইয়ানিভ ৪ বছর বয়সে একটি ট্রাক্টর দুর্ঘটনায় মারা যান। হাইম ও তার স্ত্রী কিবুৎজে বসবাস করেন এবং প্রাক্তন নেসেট সদস্য ও প্রাক্তন মন্ত্রী হিসেবে তার সুবিধা সমষ্টিগত কোষাগারে প্রদান করেন।

### রাজনৈতিক পেশা
হাইম *[[পিস নাউ]]* (১৯৭৮) এর অন্যতম প্রতিষ্ঠাতা ছিলেন। তিনি ১৯৮৮ সালে ম্যাপামের পক্ষ থেকে ভোটে কনেসেট নির্বাচিত হন, যা ১৯৯২ সালে রতজ ও শিনুইয়ের সাথে মেরেৎজ হিসাবে একত্রিত হয়। ত্রয়োদশ নেসেটে তিনি নীতিশাস্ত্র কমিটির চেয়ারম্যান ছিলেন। চতুর্দশ নেসেটে তিনি মেরেৎজের নেতা হন।

তিনি হিস্টাড্রেটের নেতৃত্বের জন্য বিড করতে হাইম রামনের সাথে যোগদান করেন এবং ১৯৯৫-১৯৯৬ সালে রামনের বিজয়ের পর, তাঁর অধীনে হাইম কোষাধ্যক্ষ হিসেবে দায়িত্ব পালন করেন। হাইম ১৯৯৬ সালে  এহুদ বারাকের সরকারের কৃষি মন্ত্রী নিযুক্ত হন। তিনি ২০০০ সালে নেসেট থেকে পদত্যাগ করেছিলেন, কিন্তু তিনি ২০০৩ সালের নির্বাচনের পরে রাজনীতিতে ফিরে আসেন।

হাইম ২১ মার্চ তার আসন থেকে আনুষ্ঠানিকভাবে পদত্যাগ করার আগে ২০১১ সালের প্রথম দিকে ঘোষণা করেছিলেন যে তিনি কয়েক মাসের মধ্যে কনেসেট ছেড়ে দেবেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪০-এ জন্ম
বিষয়শ্রেণী:ইসরাইলের এলজিবিটি অধিকার কর্মী
বিষয়শ্রেণী:ইসরায়েলি শিক্ষাবিদ
বিষয়শ্রেণী:মেরেটজের নেতা
বিষয়শ্রেণী:মেরেটজের রাজনীতিবিদ
বিষয়শ্রেণী:ইসরায়েলের কৃষিমন্ত্রী
বিষয়শ্রেণী:মাপামের নেতা
বিষয়শ্রেণী:মাপামের রাজনীতিবিদ
বিষয়শ্রেণী:নেসেটের সদস্য ১৯৮৮-১৯৯২
বিষয়শ্রেণী:নেসেটের সদস্য ১৯৯২-১৯৯৬
বিষয়শ্রেণী:নেসেটের সদস্য ১৯৯৬-১৯৯৯
বিষয়শ্রেণী:নেসেটের সদস্য ১৯৯৯-২০০৩
বিষয়শ্রেণী:নেসেটের সদস্য ২০০৩-২০০৬
বিষয়শ্রেণী:নেসেটের সদস্য ২০০৬-২০০৯
বিষয়শ্রেণী:নেসেটের সদস্য ২০০৯-২০১৩
বিষয়শ্রেণী:কর্তৃত্বপ্রাপ্ত শক্তির অধীন ফিলিস্তিনের ইহুদি
বিষয়শ্রেণী:পোলিশ-ইহুদি বংশোদ্ভূত ইসরায়েলি ব্যক্তি